የአብዬ ግዛት የቁጥጥር ኮሚቴዎች በአስተዳደር ዙሪያ ለመምከር ቀጠሮ መያዛቸው ተገለጸ
የሱዳን እና የደቡብ ሱዳን የአብዬ ግዛት የቁጥጥር ኮሚቴዎች በግዛቲቱ አስተዳደር ዙሪያ ለመምከር ቀጠሮ መያዛቸው ተገልጿል፡፡ኮሚቴዎቹም በዋነኛነት እኤአ በ2011 ሰኔ ወር ላይ በአካባቢው የደህንነት እና አስተዳደራዊ መዋቅር ዙሪያ የተደረሰበትን ስምምነት ተግባራዊ ለማድረግ በሚያስችሉ ጉዳዬች ዙሪያ ይወያያሉም ተብሎ ይጠበቃል፡፡  የአብዬ ግዛት በአብዛኛው የደቡብ ሱዳን ኒጎክ ዲንካ ጎሳ እና የሱዳን አረብ ሚስሪያ ጎሳ አባላት መኖሪያ ነች፡፡የአለማችን ትንሻ ሀገር ደቡብ ሱዳን እኤአ በ2011 ከሱዳን መገንጠሏን ተከትሎ የአብዬ ግዛት በሱዳን እና በደቡብ ሱዳን መካከል በተፈጠረ የይገባኛል ጥያቄ አከራካሪ ሆና ቀጥላለች፡፡ በሀገራቱ መካከልም እልባት አልባ ግጭት እያስተናገደች ትገኛለች፡፡በሁለቱ ሀገራት በጎ ፍቃድም የኢትዮጵያ ሠራዊት የግዛቲቱን ሰላም ለማረጋገጥ በሥፍራው ከተሠማራ አመታት ተቆጥረዋል፡፡ ግዛቲቱን የሚስተዳድሩት የሁለቱ ሀገራት የቁጥጥር ኮሚቴዎች በመጪው  ሰኔ ወር በአብዬ ተገናኛኝተው ይመክራሉ ተብሎ ይጠበቃል፡፡አቢዬን የሚያስተዳድረው የሱዳን ኮሚቴ ከደቡብ ሱዳን አቻው ጋር ተገኛኝቶ እንዲመክር በአፍሪካ ህብረት ግብዣ እንደቀረበለት አስታውቋል፡፡ከዚህ ቀደም ግዛቲቱን የሚቆጣጠር የጋራ ኮሚቴ ለማቋቋም የተሞከረ ቢሆንም የኒጎክ ዲንካ ጎሳ አባላት የኮሚቴውን መቋቋም ውድቅ በማድረጋቸው የተነሳ ግዛቲቱን ለማስተዳደር በሁለቱ ሀገራት መካከል ምንም አይነት የጋራ የአስተዳደር ሥርዓት ሳይዘረጋ ቆይቷል፡፡በአሁኑ ሰዓት በሱዳን መንግስት የተሰየመው የሚስሪያ ኮሚቴ እና በደቡብ ሱዳን መንግስት የተሰየመው የኒጎክ ዲንካ ኮሚቴ ግዛቲቱን በማስተዳደር ላይ ይገኛሉ፡፡ ተሾመ ሀይሉ፡፡ኮሚቴዎቹም በዋነኛነት እኤአ በ2011 ሰኔ ወር ላይ በአካባቢው የደህንነት እና አስተዳደራዊ መዋቅር ዙሪያ የተደረሰበትን ስምምነት ተግባራዊ ለማድረግ በሚያስችሉ ጉዳዬች ዙሪያ ይወያያሉም ተብሎ ይጠበቃል፡፡  የአፍሪካ ህብረት ሱዳን እና ደቡብ ሱዳን በነዳጅ ሀብቷ በበለጸገችው የአብዬ ግዛት ላይ ከገቡበት ውዝግብ ለማላቀቅ እና በግዛቲቱ እየተከሰተ ያለውን ግጭት ለማስቆም ሀገራቱን የማደራደር ስራ እያከናወነ እንደሚገኝም ዘገባው አመላክቷል፡፡ህብረቱም በግዛቲቱ አስተዳደር ዙሪያ በ ሰኔ ወር ላይ ለመምከር ቀጠሮ መያዙን የሱዳን ትሪቡን ዘገባ አመላክቷል፡፡(ምንጭ:ሱዳን ትሪቡን)